Calitățile bărbatului de lângă tine, în funcție de zodia lui
Berbec(21 martie – 20 aprilie)
Încrederea este cheia.
Berbecul este un semn care emană încredere și iubește să-și asume riscuri. Bărbaților Berbec nu le place să fie restricționați și le place să-și urmeze obiectivele. Pasiunea lor se revarsă în toate planurile vieții. Bărbații Berbec sunt încrezători și atrag oameni încrezători.
Un Berbec este genul de bărbat care luptă pentru afecțiunea și dragostea unei femei, deoarece iubește provocarea. Bărbații din această zodie sunt atenți, oferă flori și își scot partenerele la cină din când în când. De asemenea, își împărtășesc pasiunea cu persoana iubită și o motivează să își urmeze obiectivele și visurile.
Taur(21 aprilie – 21 mai)
Un sprijin de nădejde.
Toată lumea caută un partener fidel și de încredere, iar bărbatul Taur are aceste calități, pe lângă multe altele. E pasionat și devotat relației lui. Își sprijină necondiționat partenera și se va asigura întotdeauna că îi e bine.
Când ai nevoie de un umăr pe care să te sprijini, Taurul este mereu acolo. De asemenea, e foarte senzual, ține la valorile familiei și e o persoană blândă.
Gemeni(22 mai – 21 iunie)
Dacă ai o problemă, el are soluția.
Bărbații Gemeni sunt parteneri buni, deoarece sunt capabili să înfrunte toate posibilele turbulențe din timpul unei relații. Sunt foarte flexibili și adoră să fie iubiți. De asemenea, vor răspunde acelei iubiri celor care cred că merită cu adevărat.
Când apar probleme, bărbatul din zodia Gemeni intră cu adevărat în acțiune oferind soluții și, de asemenea, sprijin emoțional. Bărbatul Gemeni se îndrăgostește profund de partenera lui și nu vrea să o dezamăgească în niciun fel.
Rac(22 iunie – 21 iulie)
Sfaturile sunt punctul lui forte.
Racul este protectiv și simte nevoia să-și apare partenera. Are o inimă mare și este de încredere. Când vine vorba de a da sfaturi, bărbatul Rac este cel la care trebuie să mergi, deoarece este foarte inteligent.
Este creativ și are darul convingerii. Racul este afectuos, își apreciază și respectă partenera, punând-o pe un piedestal.
Leu(22 iulie – 22 august)
Are o inimă mare și este generos.
Acest rege al junglei poate fi îmblânzit, deoarece Leul se îndrăgostește profund de partenera lui. La urma urmei, el chiar poate lăsa garda jos atunci când iubește.
El are, de asemenea, o inimă mare și e foarte darnic fața de iubita sau soția lui. Iubește să-și petreacă timpul cu aceasta, împărtășind lucruri și experiențe împreună. Bărbatul Leu se îngrijijește și se îmbracă bine, pentru că vrea să fie fără cusur.
Fecioară(23 august – 22 septembrie)
Reușește în orice.
Bărbatul Fecioară muncește din greu pentru ceea ce își dorește, iar atunci când vine vorba de dragoste, va face orice pentru a-și menține relația stabilă. Bărbatul Fecioară are visuri mari și adoră să-și atingă obiectivele.
De asemenea, îi place să-și facă pertenera fericită și o motivează să aibă aspirații înalte. El se preocupă cu adevărat de persoana iubită și adoptă o abordare practiică a problemelor din relațiile lui. Dacă trebuie luată o decizie importantă, bărbatul Fecioară este cel care caută răspunsurile. El iubește ordinea, ba chiar este obsedat de ea.
Balanţă(23 septembrie – 22 octombrie)
Nu e ușor de clătinat.
Bărbatului Balanță îi place să fie prieten cu toți cei pe care îi întâlnește. Au acel tip de personalitate de care oamenii din jur sunt atrași ca un magnet. Bărbatul din această zodie se poate adapta la orice situație.
Îi place să fie înconjurat de oameni și poate fi un bun prieten și pentru partenera lui. Bărbatul din această zodie știe cum să rezolve problemele, deoarece dorința lui cea mai mare este de a menține echilibrul și, de asemenea, va face compromisuri cu partenera lui. Bărbatul Balanță este unul dintre cei mai generoși oameni și este corect cu toată lumea.
Scorpion(23 octombrie – 21 noiembrie)
E un partener de cursă lungă.
Bărbatul Scorpion se atașază emoțional imediat de partenera lui. S-ar putea să se îndrăgostească destul de ușor și să simtă rapid că că și-a găsit sufletul pereche pe viață, chiar dacă este doar prima întâlnire. Bărbatul Scorpion are relații profunde și e total implicat.
Bărbatul Scorpion este un partener de cursă lungă, care caută stabilitate și o relație de-o viață. Are un suflet cald și e foarte pasional atunci când vine vorba de intimitate. Iar atunci când ai nevoie de sprijin emoțional, el e mereu acolo.
Săgetător(22 noiembrie – 21 decembrie)
Nu te vei plictisi niciodată alături de el.
Una dintre cele mai dorite caracteristici pe care oamenii îl caută la un partener este simțul umorului. Bărbatul Săgetător este de obicei foarte amuzant și îi place să râdă, mai ales cu partenera lui.
Este plin de entuziasm tot timpul și este atras de noutate și varietate. Este deschis la orice!
Capricorn(22 decembrie – 19 ianuarie)
Se străduiește să facă mereu ce trebuie.
Bărbatul Capricorn acordă multă atenție relației în care este implicat. El se chinuie să ia cele mai bune și corecte decizii și adoră disciplina în relația lui. De asemenea, este mereu alături de partenera lui.
Bărbatul Capricorn vrea să facă tot timpul ceea ce trebuie, indiferent de opiniile celor din jur cu privire la deciziile pe care le ia. El este cu adevărat în căutarea partenerei potrivite și poate trece de la o persoană la alta pentru a-și găsi aleasa, dacă nu ești tu aceea!
Vărsător(20 ianuarie – 18 februarie)
Se simte bine în pielea lui.
Bărbatul Vărsător prețuiește libertatea până la punctul în care nu are nevoie de o parteneră. Unii dintre ei aleg libertatea, pe când alții caută o relație. Un bărbat Vărsător poate căuta o parteneră sau se poate simți suficient de împlinit cu viața de unul singur.
Bărbații Vărsător care aleg să aibă o relație, vor investi în ea. Sunt corecți și, de asemenea, loiali partenerelor lor. Își fac prieteni buni și se bucură de diversitate. Vărsătorilor le place să rezolve problemele și se descurcă excelent în situații limită.
Pești(19 februarie – 20 martie)
Partenera lui este lumea lui.
Bărbatul Pești este plin de sensibilitate și sentimente intense și caută pe cineva cu care poate avea o legătură emoțională profundă și o dragoste necondiționată.
Majoritatea Peștilor sunt plini de dragoste și vor să împărtășească dragostea lor cu ceilalți. Sunt bărbați familiști și atenți la nevoile și dorințele persoanei iubite.